Előterjesztés Zalakaros Város Önkormányzata Képviselőtestülete 2023. december 14-i ülésére 

Napirend címe: Önkormányzat és intézményeinél év végi jutalmazás 
  
Előterjesztést készítette: Horváthné Juhász Barbara pénzügyi osztályvezető


Tisztelt Képviselő-testület!

A 2023. december 7-i bizottsági ülésen javaslatként hangzott el a bizottsági tagok részéről, hogy vizsgálja meg a hivatal, van -e lehetőség a Karos-Park Kft-hez és a Zalakarosi Fürdő Zrt-hez hasonlóan év végi jutalom fizetésére a dolgozóknak az önkormányzat és intézményei esetében. 
A javaslat - az intézmények anyagi lehetőségeinek függvényében - fél havi bruttó bérre és/vagy egy csekély összegű ajándékra (minimálbér 10 %-a) vonatkozott. 

A költségvetési szervek 2023. évi előirányzat felhasználást vizsgálva az alábbiak szerint javasoljuk az év végi jutalmazást:
· minden költségvetési szervnél és az önkormányzatnál, valamennyi közalkalmazotti, köztisztviselői és munkaviszonyban álló dolgozó részére a havi - ágazati pótlékok nélkül számított – bér 50%-ának megfelelő összegű jutalom, valamint egy csekély összegű ajándéknak (minimálbér 10%) megfelelő értékű ajándékutalvány juttatása 

A fentieket alapul véve a jutalmazási keret az egyes intézményeknél az alábbiak szerint alakul: 
Költségvetési szerv neve	Dolgozói létszám           Jutalmazási keret
					      (járulékokkal növelten)	
Óvoda és Bölcsőde 			  26 fő			        5295 eFt			
Közösségi Ház és Könyvtár          	    3,6 fő            	          913 eFt			
Önkormányzati dolgozók 		    6 fő     		        1180 eFt			  
Közös Önkormányzati Hivatal            13 fő   		        3527 eFt			

A megbízási szerződéssel foglalkoztatott dolgozóknak jutalom nem fizethető. Nekik javasoljuk az ajándékutalvány juttatását.
A próbaidő alatt lévő dolgozók részére a jutalom fizetését nem javasoljuk, csak az ajándékutalvány nyújtását. 
A költségvetési szerveknek a saját költségvetése nagyrészt fedezetet nyújt a jutalom kifizetésére – bérmegtakarítás, járulék megtakarítás és többletbevétel terhére. Amennyiben valamely intézménynél hiány mutatkozna, javasoljuk a fenntartó által az általános tartalék terhére kiegészíteni maximum 4.000.000 Ft összegig.    

Határozati javaslat:
A Képviselő-testület úgy határoz, hogy 
· Valamennyi költségvetési szerv, valamint az önkormányzat   a havi besorolás szerinti bértömeg (ágazati pótlékok nélkül) 50%-át, valamint munkavállalónként egy csekély összegű ajándéknak (minimálbér 10%) megfelelő értékű ajándékutalványt nyújthat a dolgozóinak év végi jutalomként. A jutalom és járulékainak fedezete elsősorban az intézmények saját költségvetése, mely szükség esetén kiegészítésre kerülhet maximum 4000000 Ft összegig Zalakaros Város Önkormányzatának 2023. évi általános tartaléka terhére. 


Határidő:            2023. december 15.
Felelős:               Novák Ferenc polgármester
Operatív felelős: Horváthné Juhász Barbara pénzügyi osztályvezető

Zalakaros, 2023. december 12.

							Novák Ferenc
							polgármester
